Ioanna Spyri

Ioanna Ludovica Spyri (nata Johanna Louise Heusser Hirzel in vico apud Horgam die 12 Iunii 1827; Turici die 7 Iulii 1901 mortua) fuit scriptrix Helvetica quae praesertim Adelhaidis (Heidi) mythistoria innotuit.

Vita
Filia medici et poëtriae in viculo parvo nata anno 1852 advocato Turici  Ioanni Bernardo Spyri nupsit, qui ipse ex anno 1868 Turicensis scriba publicus factus est. 

Anno 1871 in foliis ecclesiasticis historiuncula eius prima edita est praetitulata Ein Blatt auf Vronys Grab (editio quarta, Bremae 1883). Post plures annos, cum seriei Geschichten für Kinder und auch solche, welche Kinder liebhaben (Gotae 1879–89) applausum esset, nomine vero se vulgo produxit.

Fabulae sine arte formosae cum pietate candida et sale praeditae excellunt in rebus quotidianis describendis et observationibus planis reddendis. Quibus tituli sunt hi: Heimatlos, Aus Nah und Fern, Heidis Lehr- und Wanderjahre, Im Rhonetal, Aus unserm Lande, Ein Landaufenthalt bei Onkel Titus, Kurze Geschichten, Geschichten für Jung und Alt, Gritli, Verschollen, nicht vergessen, Artur und Squirrel, Aus den Schweizer Bergen, Die Stauffermühle. Opera eius mox multis editionibus et conversionibus (e.g. in Francogallicum, Anglicum, Italicum) gaudebant.

Scripta pia maioribus apta et nonnullae infantiles res, e.g. »Cornelli wird erzogen« (1890) aut »Schloß Wildenstein« (1892), diu a multis lecta sunt cum pristini successus puellis dedicatae »Sina« (1884) aut »Was soll denn aus ihr werden?« (1886) post annum 1900 in oblivionem ceciderunt.

Modi sociales et religiosi
Recentioribus temporibus in eius operibus res invenerunt, quae partibus a femina traditionaliter agendis contradicerent. Fabulae saepe in natura ambienti montana. praeter »Heidi« etiam »Heimatlos« (1877) aut »Kurze Geschichten» (1882). locatae patriotica habebantur. Ioanna ipse velut mater pietismum fovebat, et libros quasi in servitio educatorio Christiano posuit. Interdum narrata Victorianam societatem spirant.

Honores
Pittacium cursuale en eius honorem anno 1951, deinde nummus en eius honorem anno 2009 publicati sunt. Anno 2023, archivum operarum Ioannae Spyri ad tablam Memoria mundi regestum est.UNESCO Memory of the World

 Notae

 Nexus externi 

 biographia in lexico de mulieribus claris 
Vicifons
museum Ioannae Spyri dicatum
nexus apud DDB
vita in Lexico historico Helvetico
opera apud projekt-gutenberg.org 

Categoria:Auctores Theodisci
Categoria:Scriptores mythistoriarum Helvetiae
Categoria:Memoria mundi